OpenLLM-France/wikimedia huggingface dataset:
# Brandi Love

Tracey Lynne Potoski, més coneguda com a Brandi Love, (Dearborn, Michigan, 29 de març de 1973), és una actriu porno i model nord-americana.
Tracey Lynne Potoski, nasqué en una família d'ascendència angloalemanya. Es crià en Detroit (Michigan), on estudià a la Universitat Central de Michigan. És neta de l'agent financier Jesse Lauriston Livermore. Es declara creient presbiteriana. Abans de dedicar-se a la indústria pornogràfica, Tracey es dedicà a faenes com ara cambrera d'un restaurant de la cadena Burger King i relacions públiques i secretària d'una empresa de càtering. Brandi Love encetà la seva carrera pornogràfica obrint el seu propi web en juny de 2004. Debutà com a actriu en 2006, als 33 anys. Per causa d'aquesta edat i l'aspecte físic fou etiquetada com a MILF.
Brandi és copropietària i directora financera de No Rivals Media, una companyia multimèdia d'entreteniment per a adults. Contínua sent la principal personalitat del seu lloc web per a adults i ha creat parentsinadult.com, l'única associació filantropa dedicada als pares treballadors de la Indústria del sexe. Love ha realitzat aparicions en The Tyra Banks Xou, The Keith Ablow Xou, i The Howard Stern Xou així com en Penn & Teller: Bullshit!, en l'episodi "The War on Porn". També ha publicat un llibre, Getting Wild Sex from Your Conservative Woman, en 2008.

## Referències

* ↑ Piulada de Brandi Love
* ↑ Piulada de Brandi Love
* ↑ «Brandi Love» (en anglès). Getting Wild Sex. Arxivat de l'original el 11 de setembre de 2009. [Consulta: 30 gener 2017].
* 1 2 «Captain Jack interviews Brandi Love» (en anglès). Adult DVD Talk. [Consulta: 30 gener 2017].
* 1 2 «XCritic Interviews Brandi Love». XCritics. [Consulta: 30 gener 2017].
* ↑ «For The Love of Brandi on "Howard Stern Show"». The Howard Stern Show, 30-09-2005. Arxivat de l'original el 12 de novembre de 2015. [Consulta: 30 setembre 2005].
* ↑ «Brandi Love, Hefner Debate Monogamy on "Tyra Banks Show"». AVN, 21-11-2005. Arxivat de l'original el 2009-10-20. [Consulta: 13 octubre 2008].
* ↑ SR Gelerman. «Savanna Samson and Brandi Love to Appear on ‘Dr. Keith Ablow ’». AVN, 17-11-2006. [Consulta: 13 octubre 2008].
* ↑ Mark Kernes. «Penn & Teller Tackle 'The War On Porn'». AVN, 20-06-2008. Arxivat de l'original el 2009-12-21. [Consulta: 13 octubre 2008].
* ↑ Love, Brandi; Thompson, Michelle. Getting Wild Sex from Your Conservative Woman. Burman Books, Inc., 1 de setembre de 2008. ISBN 097813804X.
# Montnegre (Vallespir)

El Montnegre, en alguns mapes Mont Negre, és un cim de la serra que separa les valls del Tec, a la Catalunya del Nord, i l'empordanesa de la Muga, a la del Sud, per bé que la muntanya està situada enterament a la comarca del Vallespir, on fa de termenal entre les comunes de la Menera i Serrallonga.
Està situada a l'extrem sud-oest del terme de Serrallonga i a l'est del de la Menera, molt a prop del termenal amb el terme municipal empordanès d'Albanyà (a l'antic terme, ara extingit, de Bassegoda, pertanyent a la Garrotxa).

## Bibliografia

* Ponsich, Pere; Lloret, Teresa; Gual, Raimon. «Sant Llorenç de Cerdans i Serrallonga». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Montnegre en els ortofotomapes de l'IGN
# Luigi Lucotti

Luigi Lucotti (Voghera, 18 de desembre de 1893 - Voghera, 29 de desembre de 1980) fou un ciclista italià, professional entre el 1913 i el 1926. Era conegut com l'ídol de Voghera. Els seus èxits més importants els assolí al Tour de França i Giro d'Itàlia, amb tres i una etapa guanyades respectivament. Durant els darrers anys de la seva carrera esportiva fou gregari de Costante Girardengo. En retirar-se obrí un negoci de bicicletes.

## Palmarès

* 1914
** Vencedor d'una etapa al Giro d'Itàlia
* 1919
** Vencedor de 2 etapes al Tour de França
* 1921
** Vencedor d'una etapa al Tour de França

### Resultats al Giro d'Itàlia

* 1914. 3r a la classificació general i vencedor d'una etapa

### Resultats al Tour de França

* 1919. 7è a la classificació general i vencedor de dues etapes
* 1921. 4t a la classificació general i vencedor d'una etapa
* 1925. Abandona (4a etapa)

## Referències

* ↑ «LUCOTTI Luigi Natale». [Consulta: 14 agost 2022].
* ↑ ONLUS®, Museo del Ciclismo Associazione Culturale. «Museo del Ciclismo - Luigi LUCOTTI» (en italià). [Consulta: 14 agost 2022].
# Chalon (llengua)

El chalon (també conegut com a costano Soledad) és una de les vuit llengües ohlone, parlada històricament pels chalons del Nord de Califòrnia, i forma part de les llengües utianes. Treballs recents suggereixen que el chalon podia ser una parla de transició entre les llengües ohlone del nord i del sud.

## Notes

* ↑ Gordon 2005

## Referències

* Kroeber, Alfred L. 1925. Handbook of the Indians of California. Washington, D.C: Bureau of American Ethnology Bulletin No. 78. (map of villages, page 465)
* Merriam, C. Hart. Village Names in Twelve California Mission Records, assembled and edited by Robert F. Heizer. Reports of the University of California Archaeological Survey Number 74. Department of Anthropology, University of California at Berkeley, 1968.
* Milliken, Randall. A Time of Little Choice: The Disintegration of Tribal Culture in the San Francisco Bay Area 1769–1910 Menlo Park, CA: Ballena Press Publication, 1995. ISBN 0-87919-132-5 (alk. paper)
* Milliken, Randall. Ethnohistory of the Rumsen. Papers in Northern California Anthropology No. 2. Salinas, CA: Coyote Press, 1987.
* Teixeira, Lauren. The Costanoan/Ohlone Indians of the San Francisco and Monterey Bay Area, A Research Guide. Menlo Park, CA: Ballena Press Publication, 1997. ISBN 0-87919-141-4.

## Enllaços externs

* Chalon al Survey of California and Other Indian Languages
# Revista de Poesia

* No s'ha de confondre amb Poesia (revista).
Revista de Poesia (1925–1927) fou una publicació literària de Barcelona de la que n'aparegueren onze números.
Vinculada al moviment noucentista, va estar dirigida per Marià Manent i comptava amb un consell de redacció format per Jaume Bofill i Ferro, Tomàs Garcés, Juan Gutiérrez Gili, Rossend Llates, Josep Millàs Raurell, Anna Maria de Saavedra i Carles Fages de Climent. Hi col·laboraren també Carles Riba, J.V. Foix, Josep Carner i Josep Lleonart, entre d'altres. Contenia articles de crítica literària i teoria de la poesia, així com poemes originals en català o traduïts. Un número especial fou dedicat a Salvat-Papasseit.

## Referències

* 1 2 Panyella, Vinyet. «1925». A: Cronologia del Noucentisme (una eina). Barcelona: Publicacions de l'Abadia de Montserrat, 1996, pàg. 99. ISBN 9788478266753 [Consulta: 8 gener 2019].
* ↑ «Revista de Poesia (Barcelona, 1925-1927)». Arxiu de Revistes Catalanes Antigues (ARCA). Biblioteca Nacional de catalunya. [Consulta: 8 gener 2019].
* ↑ «Revista de Poesia». Gran Enciclopèdia Catalana. Barcelona: Grup Enciclopèdia Catalana.
# Unstoppable

«Unstoppable» té aquests significats:
* Unstoppable (títol en català: Lladres de ments), pel·lícula de 2004 dirigida per David Carson i protagonitzada per Wesley Snipes.
* Unstoppable (pel·lícula de 2010), dirigida per Tony Scott i protagonitzada per Denzel Washington i Chris Pine.
* Unstoppable (pel·lícula de 2018), pel·lícula coreana dirigida per Kim Min-ho i protagonitzada per Ma Dong-seok.
# Noblella

Noblella és un gènere d'amfibis de la família Craugastoridae.

## Taxonomia

* Noblella carrascoicola (De la Riva & Köhler, 1998)
* Noblella duellmani (Lehr, Aguilar, & Lundberg, 2004)
* Noblella heyeri (Lynch, 1986)
* Noblella lochites (Lynch, 1976)
* Noblella lynchi (Duellman, 1991)
* Noblella myrmecoides (Lynch, 1976)
* Noblella ritarasquinae (Köhler, 2000)

## Referències

* IUCN (anglès)
# Bretó antic

Bretó antic (henvrezhoneg en bretó) és el nom que actualment es dona al bretó armoricà que es parlava abans de l'any 1100. El text més antic en bretó antic es troba al manuscrit de Leiden i data de finals del segle viii o ix. Fou continuat pel bretó mitjà.

## Inscripció de Lomarec

La transcripció més antiga en bretó antic es va trobar a l'interior d'un sarcòfag dins una capella a la vila de Lomarec, dins el municipi de Crac'h, vora d'Auray: «irha ima in ri», en bretó modern : «amañ emañ ar roue» (noteu la substitució del mot cèltic ri (cf en gaèlic i gal rix) pel neologisme fràncic roue), que significa «aquí reposa el rei». La inscripció està datada en l'època del rei Waroc'h, i alguns pensen que hi fou enterrat. Els elements de suport d'aquesta tesi són :
* l'etimologia d'Auray, on la hipòtesi dona el significat de «cort reial» (del llatí «aula regia»).
* la data de fundació d'Auray : en el segle V ja hi existia un Castell de mota i pati.

## Bibliografia

* Léon Fleuriot, Le vieux breton, Éléments d'une grammaire, Paris, Klincksieck, 1964.
* Léon Fleuriot, Dictionnaire des gloses en vieux breton, Paris, Klincksieck, 1964.
* Léon Fleuriot, A Dictionary of old breton - Dictionnaire du vieux breton, Toronto, Prepcorp Limited, 1985. Apparemment réédition de l'ouvrage paru en 1964.
* Vocabulari del bretó antic amb comentari, conté totes les gloses en bretó antic, ga·lès, còrnic i armoricà conegudes, precedides d'una introducció sobre la fonètica de l'antic bretó, antiguitat i procedència de les gloses, F. Wiever, 1884. Consultable a la biblioteca numèrica de la Universitat de Rennes 2

## Vegeu també

* Literatura bretona
* Ortografia del bretó

## Enllaços externs

* Manuscrit de Leydne Arxivat 2016-03-03 a Wayback Machine.
* Bretó antic
# Morsiglia

Morsiglia (en cors Mursiglia) és un municipi francès, situat a la regió de Còrsega, al departament d'Alta Còrsega. L'any 1999 tenia 123 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 107 | 137 | 125 | 119 | 110 | 123 |

## Administració

Llista d'alcaldes :
| Període | Identitat | Partit | Qualitat |
| 2001- | Yves Stella | PNC | |
# Macrognathus aureus

Macrognathus aureus és una espècie de peix pertanyent a la família dels mastacembèlids.

## Descripció

* Fa 21,6 cm de llargària màxima.
* Nombre de vèrtebres: 74-75.
* 21-22 espines i 50-54 radis tous a l'aleta dorsal.
* 3 espines i 50-51 radis tous a l'aleta anal.

## Hàbitat

És un peix d'aigua dolça, bentopelàgic i de clima tropical (25°N-26°N, 96°E-97°E).

## Distribució geogràfica

Es troba a Àsia: Myanmar.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ uBio (anglès)
* ↑ Britz, R., 2010. Macrognathus aureus, a new spiny eel of the Macrognathus aculeatus species group from the Upper Ayeyarwaddy River Drainage, Myanmar (Teleostei: Synbranchiformes: Mastacembelidae). Zootaxa, 2514: 55–60.
* 1 2 3 4 FishBase (anglès)

## Enllaços externs

* AQUATAB
# Ismael Ruiz Salmón

Ismael Ruiz Salmón (Santander, 7 de juliol de 1977) és un exfutbolista càntabre que ocupà la posició de migcampista.

## Trajectòria

Sorgeix del planter del Racing de Santander, tot pujant al primer equip a la campanya 95/96, però no seria fins dos anys després quan es consolida al planter racinguista. La temporada 98/99 qualla una bona campanya, disputa 34 partits i marca 4 gols. A partir d'ací encadena èpoques de titulars amb altres de més irregulars, tant en Primera com a Segona Divisió.
L'estiu del 2003 deixa el Racing i fitxa pel Terrassa FC, que militava a la Segona Divisió. Eixa 03/04 apareix en 32 ocasions i marca 2 gols, però no té continuïtat al conjunt egarenc. Posteriorment, Ismael va recalar en equips de Segona B i Tercera, com el Reial Oviedo o el Benidorm CD.

## Enllaços externs

* (castellà) Fitxa d'Ismael
# Centre d'Informació als Mitjans de Comunicació

El Centre d'Informació sobre els Mitjans de Comunicació o CIM, és una institució belga que recull i subministra dades per al mercat publicitari.
La CIM va ser fundada l'any 1971 i és una associació independent sense ànim de lucre. Els membres del CIM són actors del sector de la comunicació belga i agrupa tres actors importants. Els anunciants, les agències de publicitat i centres de mitjans i la gestió de publicitat i mitjans.
La tasca del CIM se centra principalment en dues àrees de treball. D'una banda, les dades relatives a l'autenticació, entre d'altres, de les xifres de difusió i vendes de la premsa escrita (són correctes les dades i les xifres?) i, d'altra banda, les dades relatives a l'abast dels principals mitjans de comunicació. portadors com cartells, cinema, premsa, ràdio, internet i finalment televisió.
El CIM té la confiança i el respecte de tots els actors del món de la publicitat. Cada any esperem impacients la publicació de les noves xifres del CIM. Per tant, hi ha molt en joc, sobretot per als mitjans de comunicació però també per als anunciants. Al cap i a la fi, qualsevol canvi en l'abast pot tenir un impacte directe en les tarifes publicitàries que un reproductor multimèdia pot cobrar i/o pot provocar que els anunciants reorganitzin els seus pressupostos publicitaris. Suposem que les noves xifres mostren que una determinada revista ja no és llegida pels joves, aleshores una marca que centra els seus productes en aquest grup objectiu pot decidir no anunciar-se més en aquesta revista.
El CIM és conegut principalment pel públic en general per les seves anomenades figures de visualització i figures d'escolta.
La contrapart holandesa del CIM és la Fundació KijkOnderzoek pel que fa a les xifres de visualització i la Fundació per a la publicitat a Internet quan es tracta d'Internet.

## Enllaços externs

* Web del CIM
# Recuerda

Recuerda és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Untamed (pel·lícula de 1929)

Untamed és una pel·lícula estatunidenca dirigida per Jack Conway, estrenada el 1929.

## Argument

Un prospector de petroli, Henry Dowling (Ingraham), ha criat la seva filla Alicia "Bingo" Dowling (Crawford), lliure d'esperit, a la selva de Sud-amèrica. Vol que el seu amic, Ben Murchison (Torrence), treballi amb ell als pous de petroli que han pagat. Mentre que Ben arriba amb Howard Presley (Herbert), Henry és mort per un treballador.
Alice ha heretat la companyia i els diners del seu pare. Converteix a Ben en el seu guarda. Tant a Ben com a Howard els tracta d'oncle, encara que no són família. Ella és fresca i sense refinaments, i es baralla amb qualsevol persona que discrepa d'ella. Els seus "oncles" decideixen que Alice ha d'anar a Nova York, aprendre maneres i entrar en societat. Mentre que estan a bord del transatlàntic, coneix el jove, ben plantat i instruït Andy McAllister (Montgomery).
Hi ha amor a primera vista entre Alice i Andy, que canta algunes cançons. A Nova York, Andy continua veient-la. Perquè ella és rica i ell no, té por del que pensin pel fet de casar-se i viure dels seus diners. Per complicar més la situació, l'oncle Ben desaconsella la relació. Ell fins i tot ofereix diners d'Andy per deixar-la.

## Repartiment

* Joan Crawford: Alice 'Bingo' Dowling
* Robert Montgomery: Andy McAllister
* Ernest Torrence: Ben Murchison
* Holmes Herbert: Howard Presley
* John Miljan: Bennock
* Gwen Lee: Marjory 'Marge'
* Edward J. Nugent: Paul
* Don Terry: Gregg
* Gertrude Astor: Sra. Mason
* Milton J. Fahrney: M. Jollop
* Lloyd Ingraham: Henry 'Hank' Dowling
* Grace Cunard: Milly
* Tom O'Brien: Moran
* Wilson Benge: Billcombe

## Referències

* ↑ «Untamed». IMDb.
# Neuendorf-Sachsenbande

* Per a altres significats, vegeu «Neuendorf».
Neuendorf-Sachsenbande (en baix alemany Neendörp-Sachsenbann) és un municipi de l'amt de Wilstermarsch al districte de Steinburg a Slesvig-Holstein a Alemanya. El 31 de desembre de 2017 tenia 462 habitants sobre una superfície de 5,57 km².
El poble es troba al maresme i els pòlders del Wilster Au. El primer esment de Sachsenbande in iure Saxonis data del 1227, un assentament saxó. Més tard va crear-se el poble nou (en baix alemany neen Dörp). A aquesta època el Wilster Au formava la frontera entre els assentaments saxons i frisis. El municipi va crear-se el 2003 per la fusió de Sachsenbande i Neuendorf. És un poble poc poblat, sense veritable centre amb unes concentracions d'algunes masies. L'agricultura va quedar des de sempre l'activitat principal.

## Llocs d'interès

* El punt més baix d'Alemanya, 3,54 m sota el nivell mitjà del mar

## Referències

* ↑ N» Arxivat 2016-07-01 a Wayback Machine., Oortsnaams vun Sleswig-Holsteen, Molfsee, Schleswig-Holsteinische Heimatbund, (en català: Topònims d'Eslesvig-Holstein)
* ↑ «Bevölkerung in Schleswig-Holstein am 31.12.2011 nach Gemeinden und Kreisen», Statistikamt Nord, 19 de juliol 2012, (en català: Població dels municipis i dels districtes el 31 de desembre de 2011)

## Bibliografia

* Rohwedder, Anke. Neuendorf bei Wilster: eine Gemeinde unter dem Meeresspiegel. Neuendorf-Sachsenbande: Gemeinde Neuendorf, 2001, p. 219. (Neuendorf prop de Wilster: un municipi sota el nivell del mar)
             A Wikimedia Commons hi ha contingut multimèdia relatiu a: Neuendorf-Sachsenbande
# Magdalena – vom Teufel besessen

Magdalena – vom Teufel besessen (en alemany Magdalena, posseïda pel diable) és una pel·lícula de terror alemanya del 1974. Dirigida per Walter Boos sota el pseudònim de Michael Walter, la pel·lícula es va estrenar a les sales el 22 de maig de 1974.

## Argument

La Magdalena es cria en una institució. Tanmateix, la simpàtica noia es converteix en una mesquina, obscena i obsessionada sexualment quan es converteix en l'amfitrió d'un dimoni. Les persones que tracten amb ella estan en perill; els objectes sòlids es converteixen en objectes voladors. Després que els professors no puguin resoldre el cas, un sacerdot intenta curar la Magdalena. Sota hipnosi, el dimoni es revela, s'escapa del cos de la noia com una serp negra sota les ordres d'una pregària i és aixafat per un metge.

## Repartiment

* Dagmar Hedrich: Magdalena
* Werner Bruhns: Prof. Dr. Falk
* Rudolf Schündler: Pfarrer Conrad
* Michael Hinz: Dr. Scholz
* Peter Martin Urtel: Dr. Berger
* Elisabeth Volkmann: Frau Stolz
* Eva Kinsky: Hilde Preiss
* Karl Walter Diess: Henschel
* Günter Clemens: Ruef
* Petra Peters: Martha Maurer
* Ursula Reit: Frau Baumer
* Helena Rosenkranz: Frau Murath
* Toni Treutler: Frau Wikowski

## Producció

Com moltes altres produccions de l'època, la pel·lícula va intentar capitalitzar l'èxit de l'èxit de taquilla L'exorcista. Va ser un gran èxit a taquilla i va recaptar almenys vuit milions amb un cost de producció d'un milió de marcs alemanys. Entre els protagonistes hi ha Rudolf Schündler un dels actors de L'exorcista.

## Crítica

| « | Una pel·lícula de sexe sense qualitat disfressada d'"enfrontament amb l'exorcisme. | » |
| — Lexikon des internationalen Films |||

## Referències

* ↑ Magdalena – vom Teufel besessen a cinema.de
* ↑ Magdalena – vom Teufel besessen, a film.at
* ↑ Capital 15, 1976, pàg. 248
* ↑ Magdalena – vom Teufel besessen al LdIF

## Enllaços externs

* Fragment de la pel·lícula a YouTube
# Iu de Chartres

Iu o Ivó de Chartres (ca. 1040 - ca. 1116) fou un sant francès i un dels personatges clau del conflicte que enfrontà el papat i el Sacre Imperi Romanogermànic: la Lluita de les Investidures.

## Biografia

Des del seu Beauvais natal i procedent d'una família noble, se n'anà primer a estudiar a París, i d'alà a l'Abadia de Bec a Normandia juntament amb Anselm de Canterbury, per assistir a les classes de Lanfranc. El 1078 Yves es converteix per desig del seu bisbe en prior dels monjos de Sant Quintí de Beauvais, i dotze anys més tard, bisbe de Chartres.
Fou un reputat especialista en dret canònic. La Lluita de les Investidures fou l'escenari que li suposà el seu renom. La innovació de les seves teories fou la distinció entre el poder temporal i l'espiritual. Sostingué que les investidures no eren un sacrament, per la qual cosa podien ser atorgades per un laic.
Establí una distinció entre la consagració episcopal i la seva empresa de guia pastoral de tots els cristians de la diòcesi per una banda, i per una altra l'entrega de béns o drets de caràcter temporal.
Fou també un dels grans adversaris del rei Felip I, pel seu repudi de la reina Berta d'Holanda per casar-se amb Bertrada de Montfort.
La seva festa se celebra des del 1570 el 19 de maig, tot i que no se sap quan fou canonitzat.
# Charles Vandenbalck

Charles Vandenbalck (Brussel·les, 20 d'abril de 1916 - Woluwe-Saint-Lambert, 29 de juliol de 1984) va ser un ciclista belga que va ser professional dels anys 30 i 40.

## Palmarès

* 1935
** 1r a la Omloop der Vlaamse Gewesten
* 1943
** 20è a la Lieja-Bastogne-Lieja

## Enllaços externs

* Palmarès a cyclebase.nl
* Palmarès a museociclismo.it
* Palmarès a sitiodeciclismo.ne
# Richard Roudier

El Richard Roudier (Besiers, 1947) és un polític que es presenta a les eleccions de 2010 pel Consell Regional de Llenguadoc-Rosselló representant la Ligue du Midi, afiliada al Bloc Identitari. Parla francès i occità, llengua que utilitza en alguns dels seus discursos. Va ser director del Centre de Formació professional de la Cambra de Comerç de Béziers. Advocat de formació, actualment és pagès a Cévennes, està implicat al sindicalisme agrícola i presideix la Coordinació Rural de Llenguadoc-Rosselló. El 1973 havia estat un dels fundadors de Pòble d'Òc.

## Referències

* 1 2 Richard Roudier a la web de les eleccions regionals franceses de 2010 (francès)
# Untappd

Untappd és una xarxa social que permet als seus usuaris fer check-ins de cerveses a mesura que les consumeixen i compartir aquests check-ins i la seva localització amb els seus amics. Untappd també inclou diferents funcionalitats que permeten als usuaris qualificar la cervesa que estan bevent, realitzar un petit comentari o opinió, aconseguir medalles, compartir les imatges de les seves cerveses i rebre suggeriments automàtics d'altres similars.
Actualment, Untappd permet vincular les contes de Twitter i Facebook dels seus usuaris per a compartir els check-ins i obtenir les ubicacions a Foursquare.
El 17 de gener de 2014 es va anunciar que Untappd va superar la barrera del milió d'usuaris.

## Història

El 15 de gener de 2016, Untappd va anunciar que es convertiria en una subsidiària de Next Glass, una aplicació que permet puntuar cerveses i vins, i ofereix a l'usuari suggeriments d'acord amb els seus gusts. Ambdues companyes van recordar que les seves aplicacions continuarien sent independents, però que es beneficiarien d'una millor integració de dades.

## Referències

* ↑ Miami New Times - Untappd App: Social Networking for Hops Heads David Minsky ; 27 d'abril de 2012
* ↑ Boston Globe -Find new beer; remember your favorites Boston.com Joe Allen-Black 29 de juny de 2012
* ↑ ReadWriteEnterprise.com - Untappd: At the Intersection of Social, Mobile, Data and Beer Arxivat 2012-06-29 a Wayback Machine. Joe Brockmeier, 10 de juny de 2011
* ↑ Mather, Tim. «Untappd is 1,000,000 strong and growing!», 17-01-2014. [Consulta: 7 abril 2016].
* ↑ Untappd Merges with Beer and Wine Recommendation App, Next Glass Brewhound; Chris Furnari 15 de gener de 2016
* ↑ A spirited merger pairs Untappd and Next Glass Mike Snider, USA TODAY 15 de gener de 2016
# Jazernica

Jazernica és un poble i municipi d'Eslovàquia que es troba a la regió de Žilina, al centre-nord del país. La primera menció escrita de la vila es remunta al 1361.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce». [Consulta: 21 desembre 2021].
# Chamardi

Chamardi fou un estat tributari protegit de l'agència de Kathiawar, presidència de Bombai. Estava format per un sol poble. Els governants eren del clan gohel dels rajputs. La població era de 2.168 habitants. Pagava tribut al Gaikwar de Baroda i al nawab de Junagarh.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. article Kathiawar.